En aquesta pàgina hi trobareu tota la informació necessària per a preparar la convocatòria de subvencions adreçada a actors de la cooperació catalans i dels països socis per la transformació social, corresponent a l'any 2015.
Aquesta és la primera convocatòria que es regeix segons el nou Pla director 2015-2018, i incorpora un innovador enfocament integrat de gènere i basat en drets humans (EGiBDH).
A cadascun dels blocs podeu descarregar-vos els diversos documents d'interès.
RESOLUCIÓ EXI/847/2016, de 21 de març, per la qual es dóna publicitat a les subvencions i transferències concedides per l'Agència Catalana de Cooperació al Desenvolupament durant l'exercici 2015.
RESOLUCIÓ PRE/1102/2015, de 26 de maig, per la qual s'aproven les bases reguladores específiques de subvencions adreçades a actors de cooperació catalans i dels països socis, per a la transformació social i se n'obre convocatòria per a l'any 2015.
Les subvencions previstes en aquesta convocatòria es regeixen per les bases reguladores generals (RESOLUCIÓ PRE/1073/2015, de 21 de maig.
DOGC núm. 6879 de 26 de maig de 2015) i per les bases específiques previstes en aquesta convocatòria.
La dotació màxima prevista per aquesta convocatòria és de 3.400.000 euros d'acord amb la següent distribució pressupostària per línies de subvenció:
Modalitat 1: Projectes de desenvolupament: L'objectiu d'aquesta modalitat és donar suport a projectes impulsats per entitats catalanes que es desenvolupin a països receptors d'Ajuts Oficial al Desenvolupament (AOD) amb un focus local, nacional o internacional.
Import màxim a destinar: 2.600.000 €.
Modalitat 2: Projectes d'educació per al desenvolupament: L'objectiu d'aquesta modalitat és donar suport a projectes d'educació per al desenvolupament impulsant per entitats catalanes, que es desenvolupin a Catalunya amb un focus local, nacional o internacional, i amb caràcters transformadors i innovador per acabar el repte de construir una ciutadania global i compromesa des de l'arrelament nacional.
Import màxim a destinar: 400.00 €
L'objectiu és donar suport a projectes d'apoderament de les dones impulsats per moviments de dones i feministes com a titulars de drets, amb l'objecte de garantir l'accés i el gaudi dels drets humans de les dones.
Import màxim a destinar: 400.000 €.
El termini de presentació de la línia 1, que és de procediment de doble fase de valoració, es el següent: la Nota conceptual (primera fase) s'ha de presentar dins del termini de 10 dies hàbils comptats a partir de l'endemà de la publicació de la convocatòria al DOGC, és a dir, des del 29 de maig fins al 10 de juny, ambdós inclosos.
El termini de presentació de la sol•licitud de la Nota ampliada (segona fase) és de 15 dies hàbils comptats a partir de l'endemà de la publicació de la llista d'entitats admeses i excloses de la primera fase de valoració en el Tauler electrònic de l'Administració de la Generalitat [URL], és a dir, des del 20 de juny al 8 de juliol, ambdós inclosos.
El termini de presentació de la línia 2, que és de procediment de fase única, és el següent: la sol•licitud s'ha de presentar dins el termini de 30 dies hàbils comptats a partir de l'endemà de la publicació de la convocatòria al DOGC, és a dir, des del 29 de maig fins al 4 de juliol, ambdós inclosos.
Publicada la resolució definitiva de la Línia 2
Ja podeu consultar al Tauler d'anuncis de la Generalitat la resolució definitiva de 28 de setembre de 2015, corresponent a la línia 2 per a projectes de desenvolupament adreçats a l'apoderament de les dones.
Descarregueu la resolució aquí.
Ja es pot consultar la informació relativa a la resolució definitiva de 30 de juliol de 2015, de la convocatòria per a l'any 2015 de concessió de subvencions adreçades a actors de cooperació catalans i dels països socis, per a la transformació social.
Aquesta resolució fa referència només a les subvencions de la Línia 1, és a dir, als projectes de desenvolupament i d'educació per al desenvolupament.
La resolució és disponible en aquest enllaç.
Resolució de 18 de juny de 2015, de sol·licituds admeses i excloses de la fase de preselecció de la convocatòria per a l'any 2015 de concessió de subvencions adreçades a actors de cooperació catalans i dels països socis, per a la transformació social.
Posem a la vostra disposició tres documents gràfics que expliquen, de forma visual i resumida, els continguts principals de la convocatòria de subvencions adreçada a actors de la cooperació catalans i dels països socis per a la transformació social, corresponent a l'any 2015.
Seguiu l'enllaç següent per a descarregar les tres infografies en qualsevol de les quatre llengües disponibles.
Seguiu l'enllaç a continuació per consultar els principals dubtes que poden sorgir per a la convocatòria 2015.